CELEX: 32012R0839
Language: fi
Date: 2012-09-18 00:00:00
Title: Komission täytäntöönpanoasetus (EU) N:o 839/2012, annettu 18 päivänä syyskuuta 2012 , urean hyväksymisestä märehtijöiden rehun lisäaineena  ETA:n kannalta merkityksellinen teksti

19.9.2012   
            
            
               FI
            
            
               Euroopan unionin virallinen lehti
            
            
               L 252/11
            
         KOMISSION TÄYTÄNTÖÖNPANOASETUS (EU) N:o 839/2012,
   annettu 18 päivänä syyskuuta 2012,
   urean hyväksymisestä märehtijöiden rehun lisäaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle. Asetuksen 10 artiklassa säädetään sellaisten tuotteiden uudelleenarvioinnista, joille on annettu hyväksyntä tietyistä eläinten ruokinnassa käytettävistä tuotteista 30 päivänä kesäkuuta 1982 annetun neuvoston direktiivin 82/471/ETY (2) mukaisesti.
            
         
               (2)
            
            
               Urean käyttö hyväksyttiin ilman aikarajoitusta direktiivillä 82/471/ETY. Kyseinen tuote kirjattiin sen jälkeen rehujen lisäaineita koskevaan yhteisön rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.
            
         
               (3)
            
            
               Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemus, joka koski urean uudelleenarviointia märehtijöiden rehun lisäaineena ja jossa pyydettiin, että kyseinen lisäaine luokiteltaisiin lisäaineluokkaan ”ravitsemukselliset lisäaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 7 päivänä maaliskuuta 2012 antamassaan lausunnossa (3), että urealla ei ehdotetuissa käyttöolosuhteissa ole haitallista vaikutusta eläinten tai ihmisten terveyteen tai ympäristöön ja että siitä saadaan ei-proteiinityppeä mikrobien proteiinisynteesiin pötsissä. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lausunnossa vahvistetaan myös asetuksella (EY) N:o 1831/2003 perustetun yhteisön vertailulaboratorion toimittama rehun lisäaineen analyysimenetelmää koskeva raportti.
            
         
               (5)
            
            
               Urean arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen aineen käyttö tämän asetuksen liitteessä esitetyllä tavalla olisi hyväksyttävä.
            
         
               (6)
            
            
               Koska urean hyväksymisedellytyksiin tehdään muutoksia mutta muutoksilla ei ole suoria välittömiä turvallisuusvaikutuksia, olisi säädettävä kohtuullisesta määräajasta ennen hyväksymistä, jotta asianomaiset osapuolet voivat valmistautua täyttämään hyväksymisestä aiheutuvat uudet vaatimukset. Lisäksi on aiheellista säätää siirtymäajasta, jotta direktiivin 82/471/ETY mukaisesti hyväksytyn urean ja ureaa sisältävien rehujen olemassa olevat varastot voidaan käyttää loppuun.
            
         
               (7)
            
            
               Toimijoiden on kohtuuttoman monimutkaista mukauttaa jatkuvasti ja nopeasti useita sellaisia lisäaineita sisältävien rehujen merkintöjä, jotka on hyväksytty yksi kerrallaan asetuksen (EY) N:o 1831/2003 10 artiklan 2 kohdassa tarkoitetun menettelyn mukaisesti ja joiden osalta uusia merkintäsääntöjä noudatetaan. Sen vuoksi on aiheellista vähentää toimijoiden hallinnollista rasitetta ja säätää määräajasta, joka sallii merkintöjen muuttamisen joustavasti.
            
         
               (8)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksyntä
   Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”urea ja sen johdannaiset” kuuluva liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Merkintävaatimukset
   Ureaa sisältävät rehut on varustettava tämän asetuksen mukaisella merkinnällä viimeistään 19 päivänä toukokuuta 2013..
   Direktiivin 82/471/ETY mukaisella merkinnällä ennen 19 päivää toukokuuta 2013 varustettuja ureaa sisältäviä rehuja voidaan kuitenkin saattaa markkinoille varastojen loppumiseen saakka.
   3 artikla
   Siirtymätoimenpiteet
   Tämän asetuksen voimaantulopäivänä olemassa olevat urean ja ureaa sisältävien rehujen varastot voidaan saattaa markkinoille ja niitä voidaan käyttää direktiivin 82/471/ETY edellytysten mukaisesti niiden loppumiseen saakka.
   4 artikla
   Voimaantulo
   Tämä asetus tulee voimaan 19 päivänä marraskuuta 2012.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä syyskuuta 2012.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 268, 18.10.2003, s. 29.
   
      (2)  EYVL L 213, 21.7.1982, s. 8.
   
      (3)  EFSA Journal 2012; 10(3):2624.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg/kg täysrehua, jonka kosteuspitoisuus on 12 %
               
            
                  
                     Luokka: ravitsemukselliset lisäaineet. Funktionaalinen ryhmä: urea ja sen johdannaiset
                  
               
            
                  3d1
               
               
                  —
               
               
                  Urea
               
               
                  
                               
                           
                           
                              
                                 Lisäaineen koostumus
                              
                              
                                           
                                       
                                       
                                          Ureapitoisuus: vähintään 97 %
                                       
                                    
                                           
                                       
                                       
                                          Typpipitoisuus: 46 %
                                       
                                    
                        
                               
                           
                           
                              
                                 Tehoaineen kuvaus:
                              
                              Diaminometanoni, CAS-numero 58069-82-2, kemiallinen kaava: (NH2)2CO
                           
                        
                               
                           
                           
                              
                                 Analyysimenetelmät
                                  (1)
                              
                              
                                           
                                       
                                       
                                          Typen kokonaispitoisuuden määrittäminen lisäaineesta: Titrimetria (asetuksen (EY) N:o 2003/2003 liitteessä IV olevassa 2.3.3 kohdassa tarkoitettu menetelmä)
                                       
                                    
                                           
                                       
                                       
                                          Biureetin määrittäminen lisäaineen sisältämän typen kokonaispitoisuudesta: Spektrofotometria (asetuksen (EY) N:o 2003/2003 liitteessä IV olevassa 2.5 kohdassa tarkoitettu menetelmä)
                                       
                                    
                                           
                                       
                                       
                                          Ureapitoisuuden määrittäminen esiseoksista, rehuseoksista ja rehuaineista: Spektrofotometria (asetuksen (EY) N:o 152/2009 liitteessä III oleva D kohta)
                                       
                                    
                        
               
                  Märehtijät, joilla on toimiva pötsi
               
               
                  —
               
               
                   
               
               
                  8 800
               
               
                  Rehun lisäaineen ja ureaa sisältävän rehun käyttöohjeissa on mainittava seuraavat tiedot:
                  
                     ”Ureaa saa antaa vain eläimille, joilla on toimiva pötsi. Urean määrää on lisättävä vähitellen ennen enimmäisannoksen antamista. Vain sellainen ruokinta, joka sisältää paljon hyvin sulavia hiilihydraatteja ja vähän liukenevaa typpeä, saa sisältää enimmäispitoisuuden ureaa.
                     Enintään 30 % typen päivittäisestä kokonaissaannista saa olla peräisin ureatypestä.”
                  
               
               
                  19. marraskuuta 2022
               
            
         (1)  Analyysimenetelmiä koskevia yksityiskohtaisia tietoja on saatavissa seuraavasta yhteisön vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.